**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Изграждане на фотоволтаична инсталация за производство на ел. енергия с обща инсталирана мощност до 650 кW за собствени нужди и продажба, монтирана върху прилежащ терен“, в гр. Оряхово, област Враца, с възложител: "АПОГЕЙ - 2018“ ЕООД, гр. Благоевград, на основание чл. 5, ал. 2 от *Наредбата за ОВОС*, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация ИП предвижда изграждане на фотоволтаична електрическа централа за собствени нужди и продажба, с мощност до 650 кWр, монтирана върху прилежащ терен.

ИП ще се реализира в УПИ с идентификационен номер № 54020.59.355, местност „ДЗС“ по КК на гр. Оряхово, трайно предназначение на територията: урбанизирана, начин на трайно ползване: за стопански двор, площ: 7224 кв.м, гр. Оряхово, област Враца. За целите на инвестиционното намерение възложителят е сключил дългосрочен договор за наем, със собственика на поземления имот.

Предвижда се, за изграждането на обекта и постигане на изисканата генерирана мощност, да се монтират 928 фотоволтаични панели, както и 7 инвертора свързани към 81 стринга. Панелите ще се монтират върху рамкова, метална, сглобяема конструкция, съставена от колони, греди и столици. Монтажът на елементите ще се извърши чрез болтове, гайки и шайби. Елементите на конструкцията ще бъдат подготвени в заводски условия и ще бъдат доставени на обекта сглобени, готови за монтаж. За безопасната работа на централата ще се изгради заземителна инсталация.

За присъединяване на енергииния обект към електроразпределителната мрежа на „ЕРМ запад“ ЕАД е сключен предварителен договор.

Не се налага изграждането на нова техническа инфраструктура.

Няма необходимост от други спомагателни или поддържащи дейности.

Не се предвижда използването на природни ресурси.

Отпадъци и отпадъчни води няма да се формират.

На площадката на обекта не се очаква да бъдат налични опасни химични вещества.

Възложителят е уведомен, че инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение № 2 на ЗООС.

 В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

 След направената проверка за местоположението на посочения имот, се установи, че ИП **не засяга** защитени територии по смисъла на *Закона за защитените територии* (ЗЗТ) и **не попада** в обхвата на защитени зони съгласно *Закона за биологичното* *разнообразие* (ЗБР).

Най-близо разположената защитена зона, на 5.00 км, е BG0000334 "Остров" за опазване на природните местообитания и на дивата флора и фауна, обявена със Заповед № РД-1022/17.12.2020 г. на министъра на околната среда и водите (обн. ДВ, бр.17/26.02.2021г.).

Инвестиционното предложение попада под разпоредбите на чл. 2, ал. 1, т. 1 от Наредбата за ОС, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от *Закона за биологичното разнообразие.*

*Копие от писмото е изпратено до община Оряхово.*

 /отговорено от РИОСВ-Враца на 12.09.2024 г./